open-index/open-wikipedia-markdown huggingface dataset:
Changhuan piirikunta

**Changhuan piirikunta** () on Kiinan tasavaltaan, eli Taiwaniin, kuuluva piirikunta. Sen hallinnollinen keskus on Changhuan kaupunki.

## Historia
Kun Qing-dynastia otti Taiwanin haltuunsa 1680-luvulla, keisari Kangxi perusti saarelle kolme piirikunta, joista nykyinen Changhuan alue kuului Zhuluon piirikuntaan. Omaksi piirikunnakseen Changhua, jonka nimi tarkoittaa "kuninkaallisen sivilisaation ilmentymä", erotettiin 1732 taiwanilaisten itsensä tehtyä esitys keisari Yongzhengille. Uuden piirikunnan perustamista perusteltiin alueen väestöpohjalla, johon kuului "kiinalaisia ja muita rotuja".

Taiwanin ensimmäinen buddhalainen temppeli rakennettiin Longshanin alueelle vuonna 1665. Paikalla sijaitseva 22-metrinen pronssinen Buddha-patsas on yksi maailman korkeimmista.

## Maantiede ja ilmasto
Changhuan piirikunta rajoittuu lännessä Taiwaninsalmeen ja idässä Nantouhin. Piirikunnan eteläinen ja pohjoinen raja seuraavat melko tarkasti Zhoushui- ja Wu-jokia. Piirikunnan pinta-ala on 1 074 km2 ja se on yksi Taiwanin pienimmistä piirikunnista.

Ilmastoltaan piirikunta on leuto (Köppen-asteikolla Cfa). Pääkaupungissa mitattuna vuoden keskilämpötila on 23,1 °C ja vuoden keskimääräinen sademäärä 1 825 mm.

## Väestö ja kulttuuri
Vuonna 2020 piirikunnan väkiluvuksi arvioitiin 1 266 670. Suurimpia kaupunkeja ovat Changhua (noin 231 300) ja Yuanlin (noin 124 200). Vuoden 2010 väestönlaskennan perusteella puhutuimmat kielet olivat taiwan (98,1 % väestöstä) ja mandariinikiina (69,5 %). Monikielisyys on yleistä. Aboriginaalikieliä puhuu noin 0,2 % piirikunnan väestöstä.

Piirikunnan han-kiinalainen väestö on lähtöisin pääosin Fujianin ja Guangdongin alueilta muuttaneista ihmisistä. Taiwanin alkuperäisväestöön kuuluu noin 5000 ihmistä.

Piirikunnan nimikkokukka on krysanteemit, nimikkolintu harmaanaamahaukka ja nimikkopuu temppeliviikuna. Lisäksi piirikunnalla on oma hymninsä.

Piirikunnassa toimivia yliopistoja ovat mm. Changhuan kansallinen kasvatustieteellinen yliopisto sekä Dayeh-yliopisto. 

## Hallinto ja talous
Piirikunta on jaettu 26 kuntaan, joista kahdella (Changhua ja Yuanlin) on kaupungin oikeudet. Tavallisia kuntia on kuusi ja loput ovat maalaiskuntia. 

Toimeenpanovaltaa piirikunnassa käyttää piirikunnanjohtaja, joka on nykyisin kuomintangia edustava Wang Huei-mei. Piirikuntatason valtuustossa istuu 54 edustajaa, jotka valitaan tehtäväänsä neljän vuoden välein järjestettävissä vaaleissa. Viimeisimmät vaalit pidettiin vuonna 2018.

Changhua on pidetty Taiwanin vilja-aittana; maa on tasaista ja hedelmällistä, mutta kasteluun käytetään kastelukanavia. Piirikunnan alueella tuotetaan mm. maissia, riisiä, sokeriruokoa, vehnää ja bataatteja. Lisäksi Changhuassa kasvatetaan myös siipikarjaa.

## Lähteet
Moux-en-Morvan

**Moux-en-Morvan** on kunta Ranskassa Nièvren departementissa Burgundi-Franche-Comtén alueella. Se sijaitsee noin 28 kilometriä Château-Chinon (Ville)’n kaupungista koilliseen.

Kunta on Lac des Settonsin tekojärven eteläpuolella. Järvi on suosittu matkailukohde, ja sen rannalla on leirintäalueita ja majoitustoimintaa. Moux-en-Morvan on Morvanin tärkein joulukuusien tuotantokeskus. 

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
Yunlinin piirikunta

**Yunlinin piirikunta** () on Kiinan tasavaltaan, eli Taiwaniin, kuuluva piirikunta. Sen hallinnollinen keskus on Douliu.

## Historia
Qing-dynastian otettua Taiwan haltuunsa vuonna 1683 saarelle perustettiin keisari Kangxin käskystä kolme piirikuntaa, joista Yunlin kuului historialliseen Zhuluon piirikuntaan. Vuonna 1887 keisari Guangxu nosti Taiwanin provinssin tasolle, ja samassa yhteydessä perustettiin Yunlinin piirikunta. Piirikunta lakkautettiin Japanin imperiumin aikana (1895–1945) huolimatta paikallisten suuresta vastustuksesta.

## Maantiede ja ilmasto
Suurin osa piirikunnan maastosta on tasaista alankoa ja loput vuoristoa. Piirikunnan pinta-ala on 1 291 km2.

Ilmastoltaan Yunlin on leuto (Köppen-asteikolla: Cfa). Douliussa mitattuna vuoden keskilämpötila on 22,3 °C ja vuoden keskiverto sademäärä 2 354 mm. Sateet painottuvat loppukesään ja lämpimin kuukausi on heinäkuu.

## Väestö ja kulttuuri
Vuonna 2020 piirikunnan asukasluvuksi arvioitiin 676 873. Suurimmat kaupungit ovat Douliu (noin 108 600 asukasta) ja Huwei (noin 70 900 asukasta).

Piirikunnan nimikkokukka on perhoskämmekät, nimikkopuu kamferipuu ja nimikkolintu taiwaninloistoharakka.

Peikangin kaupungissa sijaitseva Mazun temppeli on suosittu pyhiinvaelluskohde.

## Hallinto ja talous
Toimeenpanovaltaa piirikunnassa käyttää piirikunnanjohtaja. Vuonna 2018 tehtävään valittiin Chang Li-shan, joka edustaa kuomintangia.

Piirikunnassa viljellään riisiä, maapähkinöitä, sokeriruokoa ja juuttia. Lisäksi piirikunnan alueella tuotetaan myös öljyä ja maakaasua.

## Lähteet
Sinclair Executive

**Sinclair Executive** oli Clive Sinclairin suunnittelema taskulaskin, joka on julkaistu vuonna 1972. Laskinta valmisti Sinclair Radionics ja sitä myytiin 79,95 punnan hinnalla, joka oli puolet vähemmän kuin kilpailijoilla. Laskin käytti virtapulsseja, joka laski sen virrankäyttöä kymmenesosaan ja mahdollisti pienemmän koon.

Laskimesta julkaistiin parin vuoden sisällä sen julkaisusta eri versioita, joissa eräitä sen ongelmakohtia parannettiin. Laskin käytti Texas Instrumentsin TMS1802-piiriä, joka oli yksi varhaisista yhdelle mikropiirille integroiduista laskimista.
Varhaiset laskimiin suunnatut piirit eivät toimineet yleiskäyttöisessä tietokoneessa, johon tarvittiin kyky suorittaa käskyjä ulkoisesta ROM-muistista.

Laskinta on sanottu ensimmäiseksi varsinaiseksi taskulaskimeksi, mutta edellisenä vuonna markkinoille tuli taskuun sopiva Busicom LE-120A. 

Sinclair Executive voitti suunnittelupalkinnon vuonna 1973.

## Lähteet
Mantovan herttuakunta

**Mantovan herttuakunta** (, ) oli herttuakunta Lombardiassa Pohjois-Italiassa vuosina 1530–1708. Mantova oli vaikutusvaltainen kaupunki renessanssin aikana. Se tunnettiin keskiajalla parhaiten roomalaisen runoilijan Vergiliuksen syntymäpaikkana. Habsburgien monarkia syöksi herttuat vallasta ja otti kaupungin haltuunsa vuonna 1708.

## Lähteet

## Aiheesta muualla
Vladimir Lovetski

**Vladimir Nikolajevitš Lovetski** (, s. 25. lokakuuta 1951 Žlobin, Valko-Venäjän SNT, Neuvostoliitto) on valkovenäläinen pikajuoksija, joka aktiiviurallaan edusti Neuvostoliittoa. 

Lovetski saavutti Pariisin alle 20-vuotiaiden EM-kilpailuissa 1970 kultaa 4&nbsp;×&nbsp;100&nbsp;metrin viestissä ja sijoittui 100 metrillä neljänneksi. Hän juoksi toisen osuuden Neuvostoliiton joukkueessa, joka saavutti Münchenin olympialaisissa 1972 hopeaa 4&nbsp;×&nbsp;100&nbsp;metrin viestissä. Samojen kisojen 200 metrillä hän karsiutui toisissa alkuerissä. Hän saavutti Moskovan universiadeissa 1973 hopeaa 4&nbsp;×&nbsp;100&nbsp;metrin viestissä. Neuvostoliiton-mestaruuskilpailuissa hän saavutti 200 metrillä hopeaa 1972 ja pronssia 1975.

Lopetettuaan urheilu-uransa 1978 Lovetski toimi yleisurheiluvalmentajana ja teki tehdastöitä.

## Lähteet
Evelin Kaufer

**Evelin Schmuck**, o.s. **Kaufer**, s. 22. helmikuuta 1953 Sohland an der Spree, Saksan demokraattinen tasavalta) on saksalainen pikajuoksija, joka aktiiviurallaan edusti DDR:ää.

Schmuck saavutti Pariisin alle 20-vuotiaiden EM-kilpailuissa 1970 pronssia 4&nbsp;×&nbsp;100&nbsp;metrin viestissä. Hän juoksi avausosuuden DDR:n joukkueessa, joka saavutti Münchenin olympialaisissa 1972 hopeaa 4&nbsp;×&nbsp;100&nbsp;metrin viestissä. Samojen kisojen 100 metrin juoksussa hän karsiutui toisissa alkuerissä.

Schmuck voitti sisäratojen Itä-Saksan-mestaruuden pikaviestissä 1972.

Hän avioitui myöhemmin jalkapalloilija Udo Schmuckin kanssa ja työskenteli liikunnanopettajana Dresdenissä.

## Lähteet
Daniella Shutov

**Daniella Pashayev** (s. 5. syyskuuta 2001 Mikveh Israel, Tel Avivin hallintoalue) on israelilainen potkunyrkkeilijä. Hän voitti WAKO-liiton nuorten maailmanmestaruuden 2018. Aikuisten tasolla Shutov saavutti parhaimmillaan MM-hopeaa. Hän on otellut myös yhden vapaaottelun, joka päättyi tappioon.

## Potkunyrkkeily
Shutov oli mukana syyskuussa 2017 WAKO-liiton nuorten EM-kilpailuissa Makedoniassa, jossa hän sijoittui yhdeksänneksi.

### Nuorten Euroopan mestaruus (2018)
Syyskuussa 2018 Shutov saavutti Italiassa järjestetyissä maailmanmestaruuskilpailuissa kultaa voitettuaan kaikki kolme ottelua.

Elokuussa 2019 hän oli vielä mukana viimeistä kertaa nuorten EM-kilpailuissa Unkarissa. Shutov sijoittui viidenneksi.

### MM-hopeaa (2019) ja MM-pronssia (2021)
Lokakuussa 2019 Shutov saavutti MM-hopeaa hävittyään loppuottelussa Elena Cardonille.

Syyskuussa 2021 Shutov oli mukana Unkarin maailmancupissa, jossa hän sijoittui viidenneksi. Seuraavan kerran Shutov saavutti menestystä MM-tasolla lokakuussa 2021 Italiassa, jossa hän voitti pronssia.

### Vuosi 2022 ja loukkaantuminen
Shutov oli mukana kolmessa turnauksessa vuonna 2022. Ensin toukokuussa hän oli mukana Turkin Openissa, jossa Shutov sijoittui viidenneksi voitettuaan yhden ottelun. Heti perään kesäkuussa Shutov osallistui Unkarin maailmancupiin, jossa hän sijoittui viidenneksi. Marraskuussa Shutov oli mukana ensimmäistä kertaa EM-kilpailuissa aikuisten tasolla. Hän hävisi avausottelunsa ja sijoittui yhdeksänneksi. Turnauksen jälkeen hän ilmoitti sosiaalisessa mediassa pitkään jatkuneesta polvivammasta, jonka myötä Shutov kertoi pitävänsä taukoa kilpailemisesta.

## Vapaaottelu
Shutov otteli ensimmäisen kerran vapaaottelussa maaliskuussa 2021. Ottelu käytiin *UAE Warriors 18* -tapahtumassa, jossa hän kohtasi myös ensimmäistä ammattilaisotteluaan käyneen Mariagiovanna Vain. Shutov hävisi kamppailun käsilukolla ensimmäisen erän lopussa.

## Lähteet
Töölön tapaturma-asema

**Töölön tapaturma-asema** oli Töölön sairaalan yhteydessä oleva päivystyspoliklinikka, jossa hoidettiin tapaturmapotilaita ympärivuorokautisesti. Töölön tapaturma-asema toimi vuoteen 2023 saakka ja sijaitsi Helsingissä osoitteessa Töölönkatu 40, vuonna 1959 valmistuneessa Töölön sairaalan punatilisessä laajennusosassa.  

## Yleistä

Töölön tapaturma-asema toimi Helsingin ja Uudenmaan sairaanhoitopiirin alaisuudessa. Siellä hoidettiin myös vaikeasti loukkaantuneita potilaita muista sairaanhoitopiireistä.

## Katso myös
* Siltasairaala

## Lähteet
* HUS &ndash; Tapaturmien hoito

### Viitteet
Hans Rosendahl

**Hans Viktor Rosendahl** (27. joulukuuta 1944 – 23. marraskuuta 2021) oli ruotsalainen vapaauimari. Hän kilpaili vuoden 1964 kesäolympialaisissa 400 metrillä ja 4 × 200 metrillä ja sijoittui viestissä viidenneksi. Hän voitti kulta- ja hopeamitalin näistä tapahtumista vuoden 1962 Uinnin pitkän radan EM-kisoissa.

## Lähteet
Gunlög

**Gunlög** on naisen etunimi. Se on muinaisskandinaavinen nimi, jota aikoinaan on käytetty myös miehennimenä. Nimen alkuosa (*Gun-*) merkitsee ’taistelua’. Loppuosan (*-lög*) merkitys on mahdollisesti ’liitto’ tai ’lupaus’.

Digi- ja väestötietoviraston mukaan Suomessa on vuoteen 2021 mennessä tilastoitu noin 120 Gunlög-nimistä naista. 

## Nimipäivät
Gunlög-nimi lisättiin suomenruotsalaiseen almanakkaan vuonna 1950. Nimipäivä oli alun perin 9.&nbsp;elokuuta, mutta vuodesta 1973 lähtien se on ollut 21.&nbsp;syyskuuta.

## Tunnettuja Gunlögejä
* Jytte Gunlög Guteland (s. 1979), ruotsalainen europarlamentaarikko

## Lähteet
Barbadoksen presidentti

**Barbadoksen presidentti** () on Barbadoksen valtionpäämies. 

Marraskuun 2021 lopulla Sandra Masonista tuli Barbadoksen historian ensimmäinen presidentti. Aiemmin Mason oli toiminut kenraalikuvernöörinä.

Presidentin virka-asuntona toimii Valtion talo, joka toimi aiemmin kenraalikuvernöörin virka-asuntona.

Presidentin virkakauden pituus on neljä vuotta. Sama henkilö voidaan valita uudelleen virkaan kerran.

## Valinta
Presidentin valitsee Barbadoksen kaksikamarinen parlamentti eivätkä kansalaiset. Pääministeri ja opposition johtaja nimeävät yhdessä ehdokkaan viimeistään 90 päivää ennen vaaleja. Mikäli yksikään parlamentin edustaja ei vastusta nimitystä, ehdokas nimitetään presidentiksi. Mikäli vastustusta ilmenee, edustajainhuone ja senaatti kokoontuvat äänestämään yhteiseen istuntoon, jossa ehdokkaan tulee saada vähintään 2/3 äänistä sekä ylä- että alahuoneessa.

Mikäli pääministeri ja opposition johtaja eivät kykene nimittämään yhteistä ehdokasta, järjestetään vaalit. Tällöin ehdokkaan pitää saada joko pääministerin, opposition johtajan tai vähintään 10 parlamentin edustajan tuki voidakseen asettua ehdolle. Tämän jälkeen parlamenti äänestää ehdokkaista ja presidentiksi valitaan se, joka saa vähintään 2/3 sekä ylä- että alahuoneen edustajien äänistä.

Ehdokkaaksi voidaan nimetä syntyperäinen Barbadoksen kansalainen, jota ei ole todettu vaalikelvottomaksi seuraavin perustein:

* on parlamentin jäsen
* on ollut parlamentin jäsen 12 kuukautta ennen nimitystään ehdokkaaksi
* ei ole menettänyt vaalikelpoisuuttaan parlamentinvaaleissa oikeuden päätöksellä

## Lähteet
Aritmometri

**Aritmometri** oli Charles Xavier Thomas de Colmarin keksimä mekaaninen laskukone, jonka de Colmar keksi vuonna 1820.
Aritmometri oli ensimmäinen kaupallinen sarjatuotettu laskentalaite. Aiemmat ratkaisut kuten Blaise Pascalin ja Gottfried Wilhelm von Leibnizin koneet olivat enemmän kuriositeetteja. De Colmar patentoi laitteen Ranskassa.

Aritmometri pystyi suorittamaan yhteen-, vähennys- ja kertolaskuja. Käyttäjän erikoistempuilla se pystyi myös jakolaskuun. Laite kattoi kokonaisen työpöydän.

Aritmometri oli käytössä ja myi ensimmäiseen maailmansotaan saakka. Laitteen julkaisu aloitti laskukoneiden teollisen valmistuksen.
Valmistus alkoi vuonna 1851 ja päättyi noin vuonna 1914.
Laitteesta valmistivat klooneja muun muassa Burkhardt Saksassa ja Layton Isossa-Britanniassa.

## Lähteet
Neulakaulukset

**Neulakaulukset** (*Acicarpha*) on neulatupsiokasvien (Calyceraceae) heimoon kuuluva pieni kasvisuku, johon kuuluu seitsemän lajia. Suvun lajit kasvavat luonnossa Etelä-Amerikassa Perusta Argentiinaan ja Uruguayhun ulottuvalla alueella sekä Brasilian itärannikolla. Ihmisen mukana tuotuina lajeja kasvaa myös Yhdysvalloissa Alabaman, Floridan, New Jerseyn, Pennsylvanian sekä Etelä- ja Pohjois-Carolinan osavaltioissa.

## Lajeja
* *[[Acicarpha bonariensis]]*
* *[[Acicarpha procumbens]]*
* *Acicarpha tribuloides* – rohtoneulakaulus

## Lähteet

## Aiheesta muualla
* Suomen Lajitietokeskus: Neulakaulukset (''Acicarpha'')
* Global Biodiversity Information Facility (GBIF): ''Acicarpha'' 
* United States Department of Agriculture (USDA): ''Acicarpha'' 
* UniProt: Taxonomy – ''Acicarpha''
Niittymartikas

**Niittymartikas** (*Lagria hirta*) on pimikkökuoriaisten (*Tenebrionidae*) heimoon ja *Lagria*-sukuun kuuluva yleinen kovakuoriaislaji. Aikuinen niittymartikas on rakenteeltaan pitkänomainen ja pituudeltaan 7-9 mm. Naaraat ovat hieman koiraita pidempiä. Lajin peitinsiivet ovat väritykseltään lämpimän vaaleanruskeat ja kellertävän karvaiset. Pää ja etuselkä ovat tummat sekä jalat  mustat tai mustanruskeat. Tuntosarvet ovat pitkät. Niittymartikkaita löytyy usein kiipeilemässä kukilla ja kasvillisuudessa niityillä, teiden varsilla, avohakkuualueilla ja puutarhoissa. Aikuiset niittymartikkaat syövät pääasiassa siitepölyä, mutta voivat aiheuttaa myös vahinkoa mansikkamaalla syömällä kypsiin marjoihin pieniä koloja. Lajin toukkien ravintoa ovat lahoavat kasvimateriaalit. Laji on luokiteltu Suomessa elinvoimaiseksi ja sitä esiintyy jopa Rovaniemen korkeudelle saakka. Laajemmin lajia esiintyy pääasiassa Euroopan alueella.

## Lähteet

## Aiheesta muualla
*Ötökkätieto: Niittymartikas (''Lagria hirta'')
*Itä-Suomen yliopisto (UEF): Niittymartikas (''Lagria hirta'') 
*UniProt: Taxonomy - Lagria hirta 
*Pherobase: Semiochemicals of Lagria hirta
Ruskokonnakala

**Ruskokonnakala** (*Amphichthys cryptocentrus*) on konnakaloihin kuuluva kalalaji. Lajia tavataan Atlantin länsiosista. 

## Koko ja ulkonäkö
Ruskokonnakala voi kasvaa suurimmillaan noin 40 cm pitkäksi ja tyypillinen pituus on noin 25 cm. Laji on ruumiinmuodoltaan suuri- ja litteäpäinen ja ruumis kapenee pyrstöä kohden. Päässä on useita tuntosäikeitä. Ruskokonnakala on väriltään kellertävän ruskea ja ruumiissa on mustia laikkuja, vatsa on vaalea. Kalan selkäevässä on ruskeita ja keltaisia juovia.   

## Levinneisyys ja elintavat
Ruskokonnakalan levinneisyysalue ulottuu Panamasta Brasiliaan. Lajin elinympäristöä ovat rannikoiden koralliriutat ja kivikkoiset alueet matalissa vesissä. Ruskokonnakalan ravintoa ovat nilviäiset ja äyriäiset. Kala söi lähes yksinomaan *[[Diadema antillarum]]* -merisiilejä mutta merisiilikanta romahti lähes kokonaan vuonna 1983, minkä jälkeen ruskokonnakalat joutuivat sopeutumaan uuteen ravintoon. Ruskokonnakala kutee ympärivuotisesti. Koiraat houkuttelevat naaraita tekemällä erikoistuneella uimarakollaan murisevia, raakkuvia ja röhkiviä ääniä. Laji kutee vuorovesilammikoihin ja koiras vartioi munia ja kuoriutuneita poikasia.  

Ruskokonnakala on vapaa-ajankalastuksen kohde.

## Lähteet
Leo Laaksonen (teollisuusneuvos)

**Leo Erik Laaksonen** (30. joulukuuta 1926 Eura – 1. huhtikuuta 2009 Tornio) oli suomalainen yritysjohtaja, joka sai teollisuusneuvoksen arvonimen.

Laaksosen vanhemmat olivat veturinkuljettaja Waldemar Laaksonen ja Kerttu Salo ja puoliso vuodesta 1950 Irja Suutari. Laaksonen  kävi viisi luokkaa oppikoulua ja opiskeli sitten merkonomiksi, valmistuen vuonna 1946. Hän oli valmistuttuaan konttorinhoitaja 
kumikorjaamossa Raumalla, vuodesta 1948 pääkirjapitäjä ja konttoripäällikkö Valmetilla  Uudessakaupungissa ja 1951–1953 kustannuslaskija Pansion telakalla Turussa. Imatran Voiman työmaalle Rajakosken voimalaitokselle hän siirtyi vastaavaan tehtävään vuonna 1953 ja sieltä 1956 Seinäjoelle Mallaskosken tehtaiden konttoripäälliköksi. 

Tomittuaan 1959–1960 Olvin laskentapäällikkönä Iisalmessa Laaksonen tuli isännöitsijäksi Lapin Olut -yhtiöön, joka oli sittemmin nimeltään Lapin Kulta. Yhtiön toimitusjohtaja Laaksonen oli vuodesta 1971, Lapin juomat -myyntiyhtiön toimitusjohtaja hän oli ollut muun työnsä ohella jo vuodesta 1965. Laaksonen oli myös aktiivinen kokoomuslainen, joka toimi sekä Rovaniemen kaupunginvaltuustossa että Tornion kaupunginvaltuustossa ja -hallituksessa. Vuonna 1981 teollisuusneuvoksen arvonimen saaneella Laaksosella oli useita muitakin alueellisia ja alansa luottamustoimia. Sotilasarvoltaan hän oli reservin kersantti (1967). 

## Lähteet
Kuinka myöhään valvoo blues

**Kuinka myöhään valvoo blues** on Anssi Mänttärin ohjaama, käsikirjoittama ja tuottama suomalainen elokuva vuodelta 2014. 

Elokuvassa baarissa työskentelevä yösiivooja murhataan ja baarin sen henkilökunta joutuu epäilysten alaiseksi.

## Lähteet
Jean de Silhon

**Jean de Silhon** (noin 1590 Sos, Lot-et-Garonne, Ranska – helmikuu 1667 Pariisi, Ranska) oli ranskalainen poliitikko, valtioneuvos (*[[Conseiller d'État]]*) ja Ranskan akatemian jäsen.

## Lähteet
Hanna-Liina Võsa

**Hanna-Liina Võsa** (oik. **Hanna-Liina Võõsa**, s. 5. huhtikuuta 1981) on virolainen laulaja ja näyttelijä.

## Ura
Võsa aloitti uransa Tartossa osana yhtyettä Up'n Down. Hän esiintyi ensimmäistä kertaa televisiossa soolona vuonna 1997 nuorille suunnatussa laulukilpailussa nimeltä *Kaks takti ette*, jossa hänet äänestettiin yleisön suosikiksi. Ensimmäiset teatteriroolinsa hän näytteli Viron draamateatterissa Tuptimin osassa musikaalissa Kuningas ja minä sekä Audreyn roolissa musikaalissa Pieni kauhukauppa. 

Syksyllä 2015 Võsa osallistui musiikkiohjelmaan *Laula mu laulu*, joka on virolainen vastine sarjalle Vain elämää.

## Yksityiselämä
Võsa opiskeli esittävää taidetta New Yorkissa American Academy of Music And Drama -koulussa. Nykyään hän asuu Tallinnassa miehensä ja vuonna 2016 syntyneen poikansa kanssa. 

Võsan veli Timmo oli yksi matkustajalaiva M/S Estonian uppoamisen 137 pelastetusta.
Aja Pulss

**Aja Pulss** oli 1984–1993 ilmestynyt virolainen aikakauslehti. Se oli Viron kommunistisen puolueen keskuskomitean julkaisema yhteiskunnallis-poliittinen julkaisu.

## Lähteet
Ingegerd

**Ingegerd** on muinaisskandinaavinen naisen etunimi. Sillä on sama merkitys kuin naisennimellä Ingeborg: alkuosa viittaa Ing-jumalaan ja loppuosa tarkoittaa ’suojaa’. Ingegerdin rinnakkaismuotona on käytössä nimiasu **Ingegärd**.

Digi- ja väestötietoviraston mukaan Suomessa on tammikuuhun 2025 mennessä tilastoitu 2&nbsp;639 *Ingegerd*-nimistä ja noin 1&nbsp;020–1&nbsp;030 *Ingegärd*-nimistä naista.

## Nimipäivät
Ingegerd-nimi on sisältynyt suomenruotsalaiseen almanakkaan vuodesta 1929. Nimipäivä on 23.&nbsp;tammikuuta.

Ruotsissa Ingegerdin nimipäivää on vuodesta 1901 alkaen vietetty 7.&nbsp;marraskuuta. Se oli Ingegerdin nimipäivä myös suomenkielisessä Luulajan almanakassa vuosina 1901–1918.

## Tunnettuja Ingegerdejä
* Ingegerd Birgersdotter (n. 1180–1230), Ruotsin kuningatar 1200–1208
* Ingegerd Knutsdotter (n. 1356–1412), ruotsalainen nunna, Vadstenan luostarin ensimmäinen abbedissa
* Ingegerd Lundén (1912–1973), suomenruotsalainen kirjailija
* Ingegerd Olofintytär (1001–1050), Ruotsin prinsessa ja Kiovan suuriruhtinatar
* Ingegerd Troedsson (1929–2012), ruotsalainen kokoomuspoliitikko
* Ingegerd Wärnersson (s. 1947), ruotsalainen poliitikko

## Katso myös
* Inkerinmaa

## Lähteet

## Aiheesta muualla
* Etunimien taivutus: Ingegerd ja Ingegärd (Kotimaisten kielten keskuksen verkkojulkaisu)
Skimbagirls

**Skimbagirls** on helmikuussa 2023 ensi-iltansa saanut suomalainen komedialokuva, jonka on ohjannut Marja Pyykkö. Elokuva kertoo neljästä naisesta, jotka ovat nuoruudestaan asti käyneet yhdessä lasketteluretkillä ja kutsuvat itseään sen vuoksi nimellä ”Skimbagirls”.

Elokuvan piti tulla ensi-iltaan helmikuussa 2022, mutta ensi-iltaa siirrettiin vuodella koronarajoitusten vuoksi.

## Rooleissa

## Vastaanotto

## Lähteet
Romanssi (täsmennyssivu)

**Romanssi** voi viitata johonkin seuraavista:

* romanssi, kaunokirjallisuuden lajityyppi
* ''Romanssi'', suomalainen elokuva vuodelta 2014
* ''Romanssi'', Jukka Kuoppamäen albumi
* ''Romanssi'', Jarkko Aholan albumi
* ”Romanssi”, musiikkikappale elokuvasta *Katariina ja Munkkiniemen kreivi*
* ”Romanssi”, Maj Karman Kauniiden Kuvien kappale
Salar Jung I

**Salar Jung I** (synt. **Mir Turab Ali Khan**, 1829 &ndash; 8. helmikuuta 1883) oli intialainen virkamies. Hän toimi Hyderabadin pääministerinä toukokuusta 1853 kuolemaansa asti. Hänen virkakautensa oli pääosin menestyksekäs.

## Elämäkerta

Salar Jung I:n isä oli Mir Muhammad Ali Khan, joka kuului Hyderabadiin asettuneeseen ylimyssukuun. Salar Jung I:n isoisä ja isoisoisä olivat molemmat olleet Hyderabadin valtion palveluksessa. Hän sai koulutusta yksityisesti ja liittyi sitten valtion palvelukseen.

Salar Jung I nimitettiin pääministeriksi virassa olleen setänsä Siraj-ul-mulkin kuoleman jälkeen. Pääministerinä hän oli tehokas ja sai nujerrettua valtakuntaa vaivaavat maantierosvot ja kerrytettyä uudelleen varoja aiemmin lähes tyhjänä olleeseen valtion kassaan. Osittain hänen vaikutuksestaan Hyderabad ja sen lähialueet myös pysyivät sepoy-kapinan aikana brittihallinnolle uskollisena.

Vuosina 1859&ndash;1869 Salar Jung I yritettiin syrjäyttää, ja häntä vastaan tehtiin ainakin kaksi salamurhayritystä.

Vuonna 1876 Salar Jung I vieraili Englannissa, missä yritti tuloksetta saada Berarin aluetta Hyderabadin hallintaan. Hänen sijaisenaan pääministerinä toimi tuona aikana Asman Jah.

Salar Jung I kuoli koleraan 8. helmikuuta 1883. Kuolemaa epäiltiin myös myrkyttämiseksi, mutta tästä ei ollut todisteita. Häntä seurasi seuraavana vuonna pääministerinä hänen poikansa Mir Laiq Ali Khan nimellä Salar Jung II.

## Lähteet
* 

### Viitteet
Salar Jung II

**Salar Jung II** (; synt. **Mir Laiq Ali Khan**, ; 1862 &ndash; heinäkuu 1889) oli intialainen virkamies. Hän toimi Hyderabadin pääministerinä vuodesta 1884 huhtikuuhun 1887 asti. Hänen isänsä oli pääministerinä vuosina 1853&ndash;1883 toiminut Salar Jung I. Häntä seurasi pääministerinä Asman Jah.

Salar Jung II erosi pääministerin tehtävästä huhtikuussa 1887 jouduttuaan Hyderabadin nizamin (ruhtinaan) kanssa erimielisyyksiin. Hän matkusti samana vuonna Englantiin, missä hän sai Order of the Indian Empire -ritarikunnan jäsenyyden luokassa *Knight Commander*. Hän kuoli heinäkuussa 1889.

## Lähteet
* 

### Viitteet
Onlay

**Onlay** on kunta Ranskassa Nièvren departementissa Burgundi-Franche-Comtén alueella. Se sijaitsee noin 17 kilometriä Château-Chinon (Ville)’n kaupungista etelään.

Kunta sijaitsee vanhan Saint-Honoré-les-Bainsin ja Château-Chinonin välisen roomalaisen tien varrella. Onlayn kirkko rakennettiin luultavasti 1400-luvulla pakanallisen temppelin paikalle. Kunnan alueella on useita linnoja. *Château de Thard* on peräisin 1400-luvulta. 1800-luvulla se siirtyi espanjalaiselle Moran perheelle. Nykyään siellä on majoitustoimintaa.  

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
In hoc signo vinces (täsmennyssivu)

**In hoc signo vinces** tarkoittaa seuraavia asioita:

* In hoc signo vinces, latinankielinen fraasi
* In hoc signo vinces, Nino Oxilian elokuva
Viva (nimi)

**Viva** on naisen etunimi. Se pohjautuu mahdollisesti latinan sanaan *viva*, joka merkitsee ’elävää’ tai ’elämäntäyteistä’. Toisaalta Viva voi olla lyhentymä esimerkiksi nimestä Viveka. Ruotsissa Viva-nimi on yhdistetty myös kevätesikkoa tarkoittavaan sanaan *gullviva*.

Suomessa Vivaa on käytetty etunimenä vuodesta 1859 alkaen. Digi- ja väestötietoviraston etunimitilastoon on vuoteen 2023 mennessä kirjattu noin 130–140 tämännimistä naista.

## Nimipäivät
Viva-nimi sisältyi suomenruotsalaiseen almanakkaan vuosina 1929–1949. Nimipäivä oli 2.&nbsp;toukokuuta.

Ruotsin almanakassa Vivalla oli nimipäivä 30.&nbsp;joulukuuta vuosina 1986–1992.

## Tunnettuja Vivoja
* Viva Lagerborg (1871–1941), suomalainen lääkäri

## Lähteet
B.U.G. Mafia

**B.U.G. Mafia** (lyhenne sanoista Bucharest Underground Mafia) on romanialainen hip-hop- yhtye, joka perustettiin vuonna 1993 Pantelimonin kaupunginosassa Bukarestissa. Yhtyeen jäsenet ovat Tataee, Caddy ja Uzzi. B.U.G. Mafia on yksi Romanian ensimmäisistä ja suosituimmista hip hop -yhtyeistä. Sen tunnettuja kappaleita ovat muun muassa Strazile, Poezie De Strada, Cine E Cu Noi ja Viața Noastră. 

Yhtyeen sanoitukset ovat herättäneet vuosien varrella suuren suosion lisäksi pahennusta. Kappaleet käsittelevät muun muassa bukarestilaista lähiöelämää ja post-kommunistisen romanialaisen yhteiskunnan varjopuolia, kuten rikollisuutta ja köyhyyttä. Yhtye on useaan otteeseen kritisoinut Romanian poliisilaitosta, mikä on johtanut jopa kappaleiden esityskieltoon radiossa ja televisiossa.

## Lähteet
Subcarpați

**Subcarpați** on Șuie Paparude -yhtyeen solistin MC Beanin (Alexe Marius Andrei) vuonna 2010 aloittama musiikkiprojekti, joka yhdistää elementtejä elektronisesta ja hiphop-musiikista sekä vaikutteita romanialaisesta kansanperinteestä .   Useat artistit, kuten Omu 'Gnom (Raparta), DJ Limu din Timisoara, Psihotrop, Mara și Dragonu de la Specii, VJ Andri, DJ Power Pe Vinil, Argatu' ja Esqu olivat tai ovat mukana projektissa.

## Lähteet
Walter Tverin

**Walter Rafael Tverin** (3. huhtikuuta 1887  &ndash; 29. huhtikuuta 1947 Helsinki) oli suomalainen pikaluistelija, jonka uran parhaat vuodet ajoittuivat 1910- ja 20-luvuille. Hän edusti seuratasolla HSK:ta ja Helsingin Luistinkiitäjiä.

Walter Tverin esiintyi ensimmäisen kerran SM-kisoissa vuonna 1912. Ennen ensimmäistä maailmansotaa hän osallistui myös vuoden 1912 EM-kisoihin ja 1913 MM-kisoihin. Paras matka hänellä oli 500 metriä, jolla hän sijoittui kuudenneksi vuoden 1913 MM-kisoissa yhdessä toisen suomalaisen Väinö Wickströmin kanssa. He olivat parhaat suomalaiset tällä matkalla norjalaisten jälkeen. Seuraavana vuonna hän teki 500 metrillä uuden Sumen ennätyksen ajalla 46,1. Maailmansodan aikaan järjestettiin vain SM-kisoja, joihin hän osallistui vuosina 1915 ja 1916.

Maailmansodan päättymisen jälkeen Tverinin ura jatkoi SM-kisoissa 1920 ja 1921, joista vuoden 1921 kisoissa hän saavutti parhaat SM-kisamenestyksensä sijoittuen kokonaiskilpailussa neljänneksi sekä pitkillä matkoilla 5&nbsp;000 ja 10&nbsp;000 metrillä kolmanneksi voittaen nousevan tähden Clas Thunbergin kyseisillä matkoilla. Seuraavan vuoden SM-kisoissa oli edelleen hyvässä kunnossa, mutta kaatuminen SM-kisojen 5&nbsp;000 metrillä romutti menestyksen kokonaispisteissä. Tverin osallistui vielä saman vuoden MM-kisoihin sijoittuen kokonaispisteissä seitsemänneksi kolmanneksi parhaana suomalaisena ja EM-kisoissa neljänneksi sijoittuen 500 metrillä toiseksi ja 1&nbsp;500 metrillä kolmanneksi. Saman vuoden Pohjoismaiden mestaruuskisoissa hän voitti 1&nbsp;500 metriä. Tverin jatkoi vielä uraansa osallistuen mm. vuosien 1924 ja 1927 Suomessa järjestettyihin MM-kisoihin sijoittuen 11:nneksi molemmissa kisoissa.

Ammatiltaan Tverin oli kirjaltaja.

## Henkilökohtaiset ennätykset

* 500 m: 45,4 s (1922)
* 1 500 m: 2.27,2 (1922)
* 5 000 m: 8.52,4 (1922)
* 10 000 m: 18.21,5 (1922)

## Lähteet
Lea Wermelin

**Lea Wermelin** (s. 10. toukokuuta 1985 Rønne) on tanskalainen sosiaalidemokraattisen puolueen poliitikko. Hän oli Tanskan ympäristöministeri 2019–2022.

## Yksityiselämä
Wermelin on naimisissa ja hänellä on kaksi lasta.

## Lähteet

## Aiheesta muualla
* Lea Wermelin Tanskan kansankäräjien verkkosivuilla 
* Lea Wermelin Tanskan sosiaalidemokraattisen puolueen verkkosivuilla
Shakin maailmanmestaruusottelu 2021

**Shakin maailmanmestaruusottelussa 2021** hallitseva mestari Magnus Carlsen puolusti mestaruuttaan onnistuneesti Jan Nepomnjaštšia vastaan. Ottelu pelattiin Dubaissa 26. marraskuuta – 10. joulukuuta 2021. Alun perin vuodelle 2020 osunut ottelu siirrettiin vuodelle 2021 COVID-19-pandemian takia.

## Ehdokasturnaus
Hallitsevalle mestarille Magnus Carlsenille haettiin haastajaa kahdeksan pelaajan Jekaterinburgissa Venäjällä pelatussa ehdokasturnauksessa. Jan Nepomnjaštši voitti turnauksen saldolla viisi voittoa, seitsemän tasapeliä ja kaksi tappiota. Muut ehdokasturnauksessa pelanneet olivat sijoitusjärjestyksessä Maxime Vachier-Lagrave, Anish Giri, Fabiano Caruana, Ding Liren, Aleksandr Grištšuk, Kirill Aleksejenko ja Wang Hao.

## Ottelun kulku
Ensimmäistä kertaa sitten vuoden 2004 ottelun shakin maailmanmestaruusottelussa oli klassisia pelejä 14. peliin eli 7½ pisteeseen asti. Carlsenin voitto ratkesi 10. joulukuuta yhdennessätoista pelissä.

Ottelussa kummallakin oli peleissä kellossa aikaa kaksi tuntia ensimmäiselle 40 siirrolle, tunti seuraaville 20 siirrolle ja loppuun peliin 15 minuuttia (61. siirrosta lähtien 30 sekunnin inkrementillä). Klassisten pelien jälkeen voittajan ratkaisevia nopeamman shakin pelejä ei tarvittu pelata.

## Huomiot

## Lähteet
Kanstantsin Šostak

**Kanstantsin Dzmitryjevitš Šostak** (; , *Konstantin Dmitrijevitš Šostak;* s. 28. maaliskuuta 2000 Minsk, Valko-Venäjä) on valkovenäläinen jääkiekkomaalivahti, joka pelaa SM-liigajoukkue JYPissä.

## Ura
### Seuraura
Šostak on Junost Minskin kasvatti. Hän siirtyi jo teini-ikäisenä Venäjälle Vitjaz Podolskin junioreihin. Kaudeksi 2017–2018 Šostak siirtyi pelaamaan Venäjän nuorten sarja MHL:ää Almaz Tšerepovetsiin. Kaudella 2019–2020 hän debytoi joukkueen emoseuran Severstal Tšerepovetsin KHL-joukkueessa, jossa Šostak sai tililleen kaksi runkosarjaottelua. Hän teki KHL-debyyttinsä 17. joulukuuta 2019 vieraissa SKA Pietaria vastaan. Šostak torjui Severstalin 4–3-jatkoaikatappioon päättyneessä ottelussa 28 kertaa. Hän pelasi osan kaudestaan myös VHL-joukkue Molot-Prikamje Permissä, jossa Šostak pelasi 13 runkosarjaottelua torjuen yhden nollapelin. Hänet valittiin helmikuussa 2020 liigan viikon KHL-prospektiksi.

Kaudella 2020–2021 Šostak jäi Severstal Tšerepovetsin kolmosmaalivahdiksi Vladislav Podjapolskille ja Dmitri Šugajeville ja hän pelasi kauden aikana KHL:ssä kolme runkosarjaottelua. Šostak pelasi suurimman osan kaudestaan Molot-Prikamje Permin VHL-joukkueessa. Kaudella 2021–2022 hän nousi Severstalin pelaavaan maalivahtikaksikkoon, kun Vladislav Podjapolski oli loukkaantuneena. Šostak pelasi alkukaudella 13 runkosarjaottelua torjuen kaksi nollapeliä. Hän pelasi KHL-uransa ensimmäisen nollapelin 27. syyskuuta 2021 Sibir Novosibirskiä vastaan. Šostak torjui Severstalin 1–0-voittoon päättyneessä ottelussa 28 kertaa. 25. lokakuuta hänet valittiin KHL:n viikon tulokkaaksi. Marraskuussa 2021 Šostakin sopimus Severstalin kanssa kuitenkin purettiin, kun hän hyvistä otteistaan huolimatta jäi joukkueen kolmosmaalivahdiksi Vladislav Podjapolski kuntouduttua. Šostakin vahvistettiin seuraavana päivänä siirtyvän loppukauden kattavalla sopimuksella SM-liigajoukkue JYPiin. 

### Maajoukkueura
Šostak edusti Valko-Venäjää MM-kilpailuissa vuonna 2021. Hän aloitti kolme ottelua, mutta Šostak kuitenkin vaihdettiin kesken ottelun hänen jokaisessa pelissään. Hän pelasi turnauksessa yhteensä vain 36.40 minuuttia, mutta Šostak päästi taakseen peräti kahdeksan osumaa. Yhteensä hän on pelannut 15 A-maaottelua.

## Muuta
Šostakin pikkuveli Jan pelaa maalivahtina KHL-seura Dinamo Minskin organisaatiossa.

## Tilastot

### Maajoukkuetilastot

## Lähteet
*
*
*

### Viitteet
Vohloisten kartano

**Vohloisten kartano** (ruots. *Vols gård*) on Lohjalla, Uudellamaalla sijaitseva kartano ja entinen ratsutila. Tila muodostui noin vuonna 1630, kun Vohloisten kylän kolme kantataloa liitettiin yhteen. Nykyisen päärakennuksen vanhimmat osat juontavat juurensa 1700-luvulle.

Nykyisin kartano tarjoaa elämys- ja matkailupalveluita.

## Omistajat
Lista Vohloisten kartanon omistajista:

Valtaosa Vohloisten kartanon maa-alueista myytiin Lohjan maalaiskunnan, Lohjan kauppalan ja Rakennuskunta Hakan yhteisomistukseen. Lohjan maalaiskunta omisti maa-alueen yksinään vuosina 1982–1996. Vuodesta 1997 eteenpäin omistajana on ollut Lohjan kaupunki. Vohloisten kartanon kartanokeskus rakennuksineen säilyi Yrjö Sillmanin ja hänen perillistensä omistuksessa.

## Päärakennus
Vohloisten kartanon mansardikattoisen päärakennuksen vanhimmat osat ovat todennäköisesti peräisin 1700-luvulta. Tästä todisteena rakennuksessa on säilynyt uusklassisia piirteitä. Myöhemmin rakennuksen pihafasadin päätyihin on lisätty satulakattoiset siivet, niin että rakennus on ylhäältä katsottuna ikään kuin hevosenkengän muotoinen. Lisäsiivet on rakennettu empirekaudella joskus 1810–1850 välisenä aikana. Vohloisten kartanon päärakennus käsittää 13 huonetta, joista vain kolme sijaitsee yläkerrassa. Kartanon selvästi vanhin osa on laaja, harmaakivinen ja sokkeloinen kellari.

Kartanon molemmin puolin sijaitsevat mansardikattoiset siipirakennukset, jotka lienee rakennettu samoihin aikoihin päärakennuksen kanssa. Siipirakennukset on rapattu ja maalattu keltaisiksi, ja ne sisältävät molemmat kuusi huonetta. Siipirakennukset on uusittu kokonaan vuonna 1930.

## Lähteet
Herrnhutin tähti

**Herrnhutin tähti** (saks. *Herrnhuter Stern*) on adventti- ja jouluajan valokoriste, joka on suosittu Saksassa ja muualla Keski-Euroopassa. Saksankielisessä Euroopassa sen nimi viittaa Herrnhutin kaupunkiin, jossa tähtien kaupallinen valmistus käynnistyi 1800-luvulla. Englannin kielessä koristetta taas kutsutaan *[[Määri]]n tähdeksi* ("Moravian star"). Tähti on ollut tärkeä etenkin herrnhutilaiselle herätysliikkeelle ja se symboloi Betlehemin tähteä.

Alkuperäinen Herrnhutin tähti oli rombikuboktaedrin muotoinen: siinä oli 25 pyramidin muotoista sakaraa sekä yksi ”puuttuva” sakara, josta tähti ripustetaan. On kuitenkin olemassa myös 20-, 32-, 50-, 62- sekä 110-sakaraisia tähtiä. Tähtiä on perinteisesti valmistettu paperista tai kartongista, mutta nykyään muoviset tähdet ovat yleisiä. Saksassa varsinaisia Herrnhutin tähtiä saa myydä vain Herrnhuter Sterne GmbH, jonka perustaja Pieter Hendrik Verbeek kehitti alkuperäisen tähden vuonna 1897 ja joka omistaa nimen oikeudet. Muiden valmistajien vastaavia tähtiä myydäänkin usein ”joulutähtinä” ja ”valotähtinä”.

## Lähteet
Pliorhinus

**Pliorhinus** on sukupuuttoon kuollut sarvikuonosuku, joka eli Euraasiassa plioseenilla. Suku kuvattiin vuonna 2021, ja se sisältää lajit *Pliorhinus megarhinus* ja *Pliorhinus miguelcrusafonti*, jotka aiemmin on luokiteltu muihin sukuihin. Lajit olivat keski- ja suurikokoisia, kaksisarvisia sarvikuonoja.

## Lähteet
Ferraran herttuakunta

**Ferraran herttuakunta** (, ) oli herttuakunta nykypäivän Italian alueella vuosina 1471–1597. Se käsitti noin 1&nbsp;100 km² Po-joen eteläisemmästä osasta. Herttuakunnan aluetta hallitsi Este-suku vuodesta 1146 vuoteen 1597. 

Vuonna 1471 herttuakunnan alue siirrettiin Kirkkovaltiolle ja Paavali II nimesi Borso d’Esten Ferraran herttuaksi. Borso kruununperijöineen hallitsi Ferraraa osittain itsenäisenä valtiona vuoteen 1597, jolloin Kirkkovaltio otti sen kokonaan valtansa alle.

## Aiheesta muualla
Brynjólfur Sveinsson

**Brynjólfur Sveinsson** (1605–1675) oli Skálholtin piispa vuosina 1639–1674. Hän oli huomattava vanhojen islantilaisten käsikirjoitusten keräilijä.

Brynjólfur opiskeli aluksi Skálholtin koulussa ja sen jälkeen Kööpenhaminan yliopistossa, josta hän valmistui maisteriksi vuonna 1633. Brynjólfur tunnettiin oppineisuudestaan ja hallinnollisista kyvyistään. Hän keräsi monia merkittäviä keskiaikaisia käsikirjoituksia, kuten Flateyjarbókin, Codex regiuksen (Vanhempi Edda) ja yhden Snorrin Eddan tärkeimmistä käsikirjoituksista, jotka hän lähetti Kööpenhaminaan liitettäväksi kuninkaalliseen kirjastoon.

## Lähteet
Midnight Sky

**Midnight Sky** on yhdysvaltalaislaulajan Miley Cyrusin musiikkikappale. Sen julkaisi RCA Records hänen Plastic Hearts-studioalbumin ensimmäisenä singlenä 14. elokuuta 2020. Kappaleen ovat sanoittaneet Cyrus, Ali Tamposi, Ilsey Juber, Jon Bellion, Louis Bell ja Andrew Watt, joista kaksi viimeisintä myös tuottivat sen. "Midnight Sky" on lajityypiltään disko, pop, synthpop, elektropop ja poprock-kappale jonka sanat kertovat itsenäisyydestä ja itsevarmuudesta. Kappaleen musiikkivideon ohjasi Cyrus itse ja se julkaistiin singlen julkaisupäivänä.

"Midnight Sky" oli kaupallisesti kansainvälinen menestys, sen päästyä singlelistan kärkeen Bulgariassa ja Skotlannissa sekä viiden parhaan joukkoon Irlannissa, Islannissa, Israelissa, Isossa-Britanniassa ja Unkarissa. Kappale oli valtava menestys myös radiolistoilla, sen päästyä listan viiden soitetuimman joukkoon Kroatiassa, Suomessa, Tšekissä ja Unkarissa.

## Lähteet
Balkanmakkara

**Balkanmakkara** eli **balkaninmakkara** on leikkelemakkara, joka on voimakkaasti savustettu, mausteinen ja karkearakenteinen. Balkanmakkarassa on yleensä käytetty sekä sian-, naudan- että broilerinlihaa. Balkanmakkara on 1950-luvulta ja oli pitkään vientituote Neuvostoliittoon. Balkan tehdään syötäväksi kelpaamattomaan kuoreen. Sitä myydään kokonaisina tankoina sekä valmiiksi viipaloituna vakuumi- ja suojakaasupakkauksissa.

## Lähteet
Antti-myrsky

**Antinpäivän myrskyllä** tai **Antti-myrskyllä** viitataan Antinpäivänä 30. marraskuuta 2012 riehuneeseen myrskyyn. Myrsky aiheutti sähkökatkoja Etelä-Suomessa sekä junaliikenteen peruutuksia ja myöhästymisiä etenkin pääkaupunkiseudulla mutta myös Pohjois-Savossa. Antti-myrsky kaatoi puita 300 000 kuutiometriä Kaakkois-Suomessa ja Suomenlahden rannikolla. Maa- ja metsätalousministeriön mukaan kaatuneiden puiden rahallinen arvo vuonna 2012 oli lähes 10 miljoonaa euroa. Myrskytuhot jäivät kuitenkin huomattavasti pienemmiksi kuin edellisvuoden Tapaninpäivän myrskyssä.

## Lähteet
Prisoner (kappale)

**Prisoner** on yhdysvaltalaislaulajan Miley Cyrusin musiikkikappale, jolla vierailee myös brittiläislaulaja Dua Lipa. Sen julkaisi RCA Records Cyrusin Plastic Hearts-studioalbumin toisena singlenä 19. marraskuuta 2020. Se sisällytettiin myös Lipan Future Nostalgia: The Moonlight Edition-studioalbumille. "Prisoner" on lajityypiltään dance, darkpop, diskopunk, diskorock ja glamrock-kappale jonka ovat tuottaneet Andrew Watt sekä The Monsters & Strangerz. Kappaleen musiikkivideon ohjasivat Cyrus sekä Alana O'Herlihy ja se julkaistiin singlen julkaisupäivänä. Videolla nähdään Cyrus ja Lipa ajamassa keikkabussia ja se sisältää viittauksia elokuvista The Rocky Horror Picture Show ja Female Trouble.

"Prisoner" sai pääosin positiivisen vastaanoton musiikkikriitikoilta, sillä muun muassa Ali Shutler NME:stä antoi kappaleelle täydet viisi tähteä ja *Vulturen* Justin Curton kutsui Cyrusin ja Lipan yhteistä esiintymistä "toimivaksi 70-luvun taivaassa tehdyksi pariksi". Arvostelumenestyksen lisäksi kappale oli myös kaupallinen menestys, sen päästyä singlelistan kärkeen Bulgariassa sekä listan viiden parhaan joukkoon Irlannissa, Kreikassa ja Liettuassa. Kappale on myynyt timanttia Brasiliassa sekä platinaa Australiassa ja Puolassa.

## Lähteet
Luokkajuhla (vuoden 2013 elokuva)

**Luokkajuhla** () on vuonna 2013 ensi-iltansa saanut ruotsalainen draamaelokuva, jonka on ohjannut, käsikirjoittanut ja tähdittänyt Anna Odell. Elokuva palkittiin parhaan elokuvan Guldbagge-palkinnolla vuoden 2014 gaalassa.

## Asetelma
20 vuotta on kulunut siitä, kun 9C-luokan oppilaat lopettivat peruskoulun ja lähtivät omille teilleen. Luokkajuhlassa on aika kokoontua jälleen rennosti yhteen, mutta illan tunnelmaa muuttuu jäiseksi vanhojen konfliktien noustessa pintaan.

## Näyttelijät

## Lähteet

## Aiheesta muualla
* 
* 
*
Kostianvirran yhtenäiskoulu

**Kostianvirran yhtenäiskoulu** on Pälkäneen Onkkaalassa sijaitseva yhtenäiskoulu. Se perustettiin elokuussa 2021, kun alakoulu Kostian koulu ja yläkoulu Pälkäneen yhteiskoulu yhdistettiin osana Pälkäneen kouluverkkouudistusta. 

Koulun nimestä järjestettiin keväällä 2021 kunnansisäinen kilpailu, jossa kuntalaiset saivat jättää ehdotuksia uuden koulun nimestä. Ehdotuksien pohjalta järjestettiin äänestys, jossa kuntalaiset saivat äänestää mieleistään ehdotusta. Viisi eniten ääniä saanutta vaihtoehtoa eteni Pälkäneen kunnan sivistyslautakunnan käsittelyyn. Sivistyslautakunta päätti kokouksessaan 22. huhtikuuta 2021 äänin 8–1, että uuden koulun nimeksi tulee Kostianvirran yhtenäiskoulu.

Luokat 1–6 toimivat edelleen Kostian koulun vanhassa rakennuksessa ja luokat 7–9 samoin Pälkäneen yhteiskoulun vanhassa rakennuksessa, yhdessä Pälkäneen lukion kanssa. Kunta kuitenkin suunnittelee uuden modernin koulurakennuksen rakentamista Onkkaalaan, elokuussa 2018 valmistuneen Kostia Areenan läheisyyteen, nykyisen yläkoulu-lukiorakennuksen ja valtatie 12:n väliin. Kouluhankkeen edellyttämä asemakaavan muutos on parhaillaan käynnissä. Uuden rakennuksen on tarkoitus sisältää tilat ala- ja yläkoululle sekä lukiolle. Hanke uudesta koulurakennuksesta etenee rakennusvaiheeseen aikaisintaan loppuvuonna 2025, sisältäen vanhan 1950-luvulla valmistuneen yläkoulu-lukiorakennuksen purkamisen. Uusien tilojen käyttöönotto alkaisi noin loppuvuodesta 2027. Hankkeen suunnittelu- ja rakennuskustannuksiin on varattu 20 miljoonaa euroa, mikä olisi toteutuessaan Pälkäneen historian suurin yksittäinen investointi.

## Katso myös
* Pälkäneen lukio
* Pälkäneen pääkirjasto

## Lähteet
* Pälkäne.fi - Perusopetus
### Viitteet
Angels like You

**Angels like You** on yhdysvaltalaislaulajan Miley Cyrusin musiikkikappale. Sen julkaisi RCA Records hänen Plastic Hearts-studioalbumin kolmantena ja viimeisenä singlenä 12. maaliskuuta 2021. Kappaleen ovat sanoittaneet Cyrus, Ali Tamposi ja Ilsey Juber sekä sen tuottajat Louis Bell ja Andrew Watt. Kappaleen musiikkivideon ohjasivat Cyrus sekä Alana O’Herlihy ja se julkaistiin 8. maaliskuuta 2021. Videolla nähdään Cyrusin 7. helmikuuta 2021 tekemältä Super Bowl-ottelua edeltävältä esiintymiseltä taltioitua kuvamateriaalia.

"Angels like You" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Irlannissa ja Islannissa.

## Lähteet
Oxygen (kappale)

**Oxygen** on ruotsalaisen laulaja-lauluntekijän Winona Oakin sekä saksalaisen DJ-tuottajan Robin Schulzin musiikkikappale. Se julkaistiin digitaalisesti ladattavana singlenä 29. toukokuuta 2020. Kappaleen ovat sanoittaneet Sam McCarthy, Robin Schulz, Paul Vogler, Casey Smith, Winona Oak ja Daniel Dust, joista Schulz ja Vogler myös tuottivat sen Djani Dzihanin kanssa. Kappaleen musiikkivideon ohjasivat Christophe Mentz sekä Nassim Maoui ja se julkaistiin 28. toukokuuta 2020.

"Oxygen" oli kaupallisesti huono menestys, sen päästyä singlelistalle ainoastaan Sveitsissä.

## Lähteet
Titaani(IV)jodidi

**Titaani(IV)jodidi** eli **titaanitetrajodidi** (TiI4) on titaanin ja jodin muodostama epäorgaaninen molekyyliyhdiste. Yhdistettä voidaan käyttää titaanin valmistuksessa ja reagenssina ja katalyyttinä orgaanisen kemian synteeseissä.

## Ominaisuudet
Huoneenlämpötilassa titaani(IV)jodidi on punaruskeaa kiteistä ainetta. Yhdisteen alkeiskoppi on kuutiollinen. Titaani(IV)jodidi hydrolysoituu veden vaikutuksesta ja liukenee esimerkiksi asetonitriiliin ja kloorattuihin liuottimiin. Aine on Lewis-happo ja muodostaa useita komplekseja.

## Valmistus ja käyttö
Titaani(IV)jodidia voidaan valmistaa titaanin ja jodin reagoidessa 150–200 °C:n lämpötilassa, titaani(IV)kloridin ja vetyjodidin reaktiolla tai titaanidioksidin ja alumiinijodidin reaktiolla.
:Ti + 2 I2 → TiI4
:TiCl4 + 4 HI → TiI4 + 4 HCl

Kidetankoprosessissa titaani puhdistetaan tekemällä siitä titaani(IV)jodidi ja sublimoimalla se alennetussa paineessa. Sublimoitunut yhdiste hajoaa titaaniksi kuuman volframilangan pinnalle. Orgaanisen kemian synteeseissä yhdistettä käytetään jodaamaan alkeeneja ja alkyynejä sekä katalyyttinä pelkistyksissä, useissa enolaattien reaktioissa ja pinakolikytkentäreaktioissa.

## Lähteet
All We Got

**All We Got** on saksalaisen DJ-tuottajan Robin Schulzin musiikkikappale, jolla vierailee myös ruotsalainen laulaja-lauluntekijä Kiddo. Sen julkaisi Warner Music Group Schulzin IIII-studioalbumin kuudentena singlenä 16. lokakuuta 2020. Kappaleen ovat sanoittaneet Alessandra Günthardt, Daniel Deimann, Fredrik Samsson, Guido Kramer, Jürgen Dohr, Oliver Lundström, Schulz, Stefan Dabruck ja Kiddo. Kappaleen musiikkivideon ohjasi Maxim Rosenbauer sekä Moritz Ross ja se julkaistiin singlen julkaisupäivänä. Video kuvattiin Romanian Bukarestissa ja sillä esiintyvät tähtiurheilijat Andrada Craciun sekä Olivia Cîmpian kilpailevina voimistelijoina.

"All We Got" oli kaupallinen menestys, sen päästyä singlelistan viiden parhaan joukkoon Alankomaissa, Itävallassa, Saksassa ja Sveitsissä sekä kymmenen parhaan joukkoon Belgian Valloniassa, Slovakiassa ja Tšekissä. Lisäksi se on ylittänyt platinalevyyn oikeuttavan myyntirajan Italiassa, Itävallassa ja Puolassa.

## Lähteet
Viljam

**Viljam** on miehen etunimi. Se on suomalais-ruotsalainen muunnelma Vilhelmin englantilaisesta vastineesta William. Viljamin rinnakkaismuotona on käytössä nimiasu **Wiljam**.

Digi- ja väestötietoviraston etunimitilastoon on elokuuhun 2023 mennessä kirjattu 8&nbsp;591 *Viljam*-nimistä ja 617 *Wiljam*-nimistä miestä.

## Nimipäivä
Viljam-nimi sisältyi suomenruotsalaiseen almanakkaan vuosina 1989–1994. Nimipäivä oli 6.&nbsp;huhtikuuta. Vuodesta 1995 alkaen almanakassa on ollut Viljam-nimen sijaan William.

## Tunnettuja Viljam- ja Wiljam-nimisiä
* Wiljam Aittala (1920–1993), teologi ja kristillinen kirjailija, Suomen Adventtikirkon esimies ja saarnaaja
* Viljam Heloterä (1890–1959), suomalainen jääkärikapteeni
* William ”Viljam” Johansson (1887–1931), suomalainen kestävyys- ja maastojuoksija
* Viljam Kolehmainen (1887–1967), amerikansuomalainen kestävyysjuoksija
* Viljam Puttonen (1870–1926), suomalainen ammattiyhdistysvaikuttaja, kansanvaltuuskunnan merenkulkulaitoksen johtaja 1918
* Viljam Pylkäs (1912–1999), suomalainen sotilas; *Tuntemattomassa sotilaassa* esiintyvän Rokan esikuva
* Viljam Saaristo (1888–1948), suomalainen toimittaja ja asianajaja
* Viljam Sandvik (s. 2003), suomalainen jääkiekkoilija
* Wiljam Sarjala (1901–1977), suomalainen kansanedustaja ja ministeri
* Viljam A. Sihvonen (1879–1932), suomalainen valokuvaaja

## Lähteet

## Aiheesta muualla
* Etunimien taivutus: Viljam ja Wiljam (Kotimaisten kielten keskuksen verkkojulkaisu)
Himani Shivpuri

**Himani Shivpuri** (, o.s. **Bhatt**; s. 24. lokakuuta 1960 Dehradun, Uttar Pradesh, Intia) on intialainen näyttelijä, joka tunnetaan luonnerooleistaan hindinkielisissä elokuvissa ja saippuaoopperoissa. Hänen tunnetuimpiin elokuviinsa kuuluvat *[[Hum Aapke Hain Koun…!]]* (1994), *[[Dilwale Dulhania Le Jayenge]]* (1995), *[[Kuch Kuch Hota Hai]]* (1998) ja *[[K3G – Ilon päiviä, surun päiviä]]* (2001).

## Yksityiselämä
Shivpuri oli naimisissa näyttelijä Gyan Shivpurin kanssa, joka kuoli vuonna 1995. Heillä on yksi poika.

## Valikoitu filmografia
* *[[Anjaam]]* (1994)
* *[[Hum Aapke Hain Koun…!]]* (1994)
* *[[Dilwale Dulhania Le Jayenge]]* (1995)
* *[[Pardes (elokuva)|Pardes]]* (1997)
* *[[Koyla]]* (1997)
* *[[Kuch Kuch Hota Hai]]* (1998)
* *[[Hum Saath-Saath Hain]]* (1999)
* *[[K3G – Ilon päiviä, surun päiviä]]* (2001)
* *[[Mujhse Dosti Karoge!]]* (2002)
* *[[Umrao Jaan (vuoden 2006 elokuva)|Umrao Jaan]]* (2006)

## Lähteet

## Aiheesta muualla

* 
*